ಮನೆಯಲ್ಲೇ ತಯಾರಿಸಿ ದೂದ್ ಪೇಡಾ ದೂದ್ ಪೇಡಾ ಸಾಮಾನ್ಯವಾಗಿ ಎಲ್ಲಾ ಶುಭ ಸಂದರ್ಭಗಳಲ್ಲು ಹಂಚುವಂತಹ ಸಿಹಿ ತಿಂಡಿ. ಇದನ್ನು ಸುಲಭವಾಗಿ ಮನೆಯಲ್ಲೇ ತಯಾರಿಸಬಹುದು. ಹೇಗೆ ಎಂದು ತಿಳಿಯೋಣ ಬನ್ನಿ.. ಬೇಕಾಗುವ ಪದಾರ್ಥಗಳು : ಹಾಲಿನ ಪೌಡರ್ 2 ಕಪ್ ತುಪ್ಪ 1 ಕಪ್ ಹಾಲು 1 ಕಪ್ ಸಕ್ಕರೆ 1 ಕಪ್ ತಯಾರಿಸುವ ವಿಧಾನ : ಸ್ಟವ್ ಹಚ್ಚಿ ಪ್ಯಾನ್ ಅಥವಾ ಬಾಣಲೆ ಇಡಿ. ಬಾಣಲೆ ಗೆ ತುಪ್ಪ ಹಾಕಿ ಸ್ವಲ್ಪ ಬಿಸಿಯಾದ ನಂತರ ಹಾಲು ಹಾಕಿ ನಂತರ ಹಾಲು ಪುಡಿ ಹಾಕಿ ಮಿಕ್ಸ್ ಮಾಡುತ್ತಾ ಸಕ್ಕರೆ ಹಾಕಿ ಗಂಟಾಗದಂತೆ ಕೈಯಾಡಿಸುತ್ತಾ ಕಲಸಿ. ಇದು ಗಟ್ಟಿಯಾಗುತ್ತಾ ಬರುತ್ತೆ. ತಳ ಹಿಡಿಯದಂತೆ ನೋಡಿ ಕೊಳ್ಳಿ. ಮಿಶ್ರಣವು ಬಾಣಲೆ ಬಿಟ್ಟುಕೊಂಡು ಬರುತ್ತಿರುರುವಾಗ ಅದನ್ನು ಕೆಳಗಿಳಿಸಿ ಬೇರೆ ಪ್ಲೇಟಿಗೆ ತೆಗೆದಿತ್ತು ಆರಲು ಬಿಡಿ. ಕೈಗೆ ಬಿಸಿ ತಾಗುವದು ತಡೆದುಕೊಳ್ಳುವಷ್ಟು ಆರಿದರೆ ಸಾಕು. ನಂತರ ಕೈಗೆ ತುಪ ಸವರಿಕೊಂಡು ಮಿಶ್ರಣವನ್ನು ಸ್ವಲ್ಪ ಸ್ವಲ್ಪ ತೆಗೆದುಕೊಂಡು ರೌಂಡ್ ಶೇಪ್ ಕೊಟ್ಟು ಮೇಲೆ ಗೋಡಂಬಿ ಅಥವಾ ಬಾದಾಮ ನಿಂದ ಅಲಂಕರಿಸಿ ಸರ್ವ್ ಮಾಡಿ.. ದೂದ್ ಪೇಡಾ ರೆಡಿ.